Edukiak
Indizea 🔎︎

# Baldintzapeko formatua

Erabili baldintzapeko formatua barruti jakin bateko gelaxka bakoitzari bere edukiaren arabera zein gelaxka-estilo aplikatuko zaion zehazten duten baldintzak definitzeko. True (egia) ematzen duen lehen baldintzari dagokion gelaxka-estiloa aplikatuko da. Baldintzapeko formatuen arabera aplikatutako gelaxka-estiloek formatu-barraren edo Estiloak alboko barraren bidez eskuz aplikatutako estiloak indargabetzen dituzte.

Gelaxka-balioak edo formulen emaitza kontsultatzen dituzten baldintza anitz sartu daitezke. Baldintzak lehenengotik azkenera ebaluatzen dira. 1. baldintza egia bada uneko gelaxka-edukietan oinarrituta, hari dagokion gelaxka-estiloa aplikatuko da. Bestela, 2. baldintza ebaluatuko da hari dagokion estiloa aplikatuko den ala ez zehazteko. Baldintzetako batek ere ez badu gelaxka-edukiekin bat egiten, ez zaio aldaketarik egingo gelaxka-formatuari.

Baldintzapeko formatuek ez dituzte gelaxka-estiloak eta zuzenean aplikatutako formatua gainidazten. Gelaxka-propietate gisa gordetzen dira eta gelaxkek baldintzarik betetzen ez dutenean edo baldintzapeko formatu guztiak kentzen direnean aplikatzen dira.

Baldintzapeko formatua aplikatzeko, Kalkulatu automatikoki aukerak gaituta egon behar du. Aukeratu Datuak- Kalkulatu - Kalkulatu automatikoki (Kalkulatu automatikoki gaituta badago, hautamarka bat ikusiko duzu komandoaren ondoan).

## Gelaxka-barrutia

Komando hau erabiltzeko...

Aukeratu Formatua - Baldintzapekoa - Baldintza.

Formatua barran, sakatu

Baldintzapeko formatua

### Barrutia

Baldintzapeko formatuak eragiten duen gelaxka-barrutia definitzen du. Egin klik Txikiagotu botoian elkarrizketa-koadroa ikonotzeko. Egin klik berriro botoian elkarrizketa-koadrora berriro itzultzeko, behin barrutia hautatu ondoren.

## Baldintza-zerrenda

Gelaxka-barrutirako definitutako baldintzen zerrenda, ebaluazio-ordenan. Nahi adina baldintza definitu daitezke.

### Gora

Handitu hautatutako baldintzaren lehentasuna.

### Behera

Txikitu hautatutako baldintzaren lehentasuna.

### Gehitu

Baldintza gehitzen dio baldintzen zerrendari.

### Ezabatu

Baldintza baldintzen zerrendatik ezabatzen du.

## Baldintzen zerrendako sarrerak

Zehaztu baldintzapeko formatua goitibeherako koadroan zerrendatutako sarreretako baten mendekoa den ala ez.

## Baldintza - Gelaxka-balioa

Gelaxka-estilo bat aplikatzen du goitibeherako zerrendan ezarritako baldintzak kontrolatzen duen gelaxkan edo gelaxka-barrutian. Formatua gelaxka bakoitzari bere aldetik aplikatzen zaio eta baldintza hautatutako barrutiko beste gelaxka-balio batzuen araberakoa izan daiteke.

## Baldintza - Formula

Eskuineko testu-koadroko formula-adierazpena zero ez denean aplikatzen dio hautatutako estiloa gelaxkari.

## Baldintza - Data

Gelaxkari hautatutako estiloa aplikatzen dio gelaxka-edukiak dataren formatua dutenean eta baldintza goitibeherako zerrendan dauden data-tarteen arteko bat denean.

## Baldintza - Gelaxka guztiak

Baldintzapeko formatua hautatutako barrutian definitutako gelaxka multzoari aplikatzen dio. Formatua barruti osoaren edukiaren arabera aplikatzen da.

### Kolore-eskala

Kolore-eskala bat aplikatzen dio barruti bati, bi edo hiru koloretako gradiente bat bistaratuz barrutian, gelaxka bakoitzaren balioaren arabera.

### Datu-barra

Datu-barraren aukerak gelaxka kolore solidoarekin edo gradiente bateko kolorearekin beteko du, gelaxkako zenbakizko balioaren arabera.

### Ikono multzoa

Gehitu gelaxkari ikono bat zehaztutako atalaseetako balioen arabera. Ikono multzo anitz daude erabilgarri.

## Aplikatu estiloa

Hautatu baldintza egiaztatzen denena aplikatuko den gelaxka-estiloa. Hautatu Estilo berria aukera 'Gelaxka-estiloa' koadroa irekitzeko eta estilo-propietateak definitzeko.

## Kudeatu baldintzak

Kudeatu kalkulu-orrian definitutako baldintzapeko formatu guztia.

Erlazionatutako gaiak

Baldintzapeko formatua aplikatzea